1534. fundur bæjarráðs Grindavíkur haldinn í bæjarstjórnarsal , þriðjudaginn 10. desember 2019 og hófst hann kl. 17:00 . Fundinn sátu : Hjálmar Hallgrímsson , formaður , Hallfríður G Hólmgrímsdóttir , áheyrnarfulltrúi , Sævar Þór Birgisson , varamaður fyrir Helgu Dís Jakobsdóttur , Anton Kristinn Guðmundsson , varamaður fyrir Sigurð Óla Þórleifsson og Sigurður Enoksson , varamaður fyrir Pál Val Björnsson . Einnig sátu fundinn : Jón Þórisson , sviðsstjóri fjármála - og stjórnsýslusviðs og Fannar Jónasson , bæjarstjóri . Fundargerð ritaði : Jón Þórisson , sviðsstjóri fjármála - og stjórnsýslusviðs . Í upphafi fundar bauð varaformaður Anton velkominn á sinn fyrsta bæjarráðsfund . 1 . Leikskólahúsnæði ; Aukning / stækkun - 1807010 Hönnun á nýjum leikskóla var kynnt bæjarbúum á heimasíðu bæjarins á tímabilinu 19. nóvember til 5. desember . Ein athugasemd barst til sviðstóra á þessum tíma sem snerist um staðsetningu leikskóla gagnavart skjóli og lóð . Staðsetning á leikskóla verður með öðrum hætti en kynningarmyndband sýndi . Skjól fyrir veðri og vindum verður haft í huga . Bílastæði verða þannig að umferðaröryggi á svæðinu verði sem best og gönguleiðir stuttar . Óskað er eftir heimild til að halda áfram með hönnun á nýjum leikskóla í samræmi við fyrirliggjandi tillögur með það fyrir augum að ljúka hönnun á mannvirkinu á árinu 2020 eins og fjárhagsáætlun segir til um . Tilboð ráðgjafa er lagt til grundvallar og óskað eftir heimild til að ganga til samninga byggt á því . Eftirlit og byggingarstjórn verður boðin út sérstaklega . Bæjarráð felur sviðsstjóra skipulags - og umhverfissvið að ganga til samninga við hönnuð á grunni tilboðsins . 2 . Skólahúsnæði : Hönnun og framkvæmdir - 1802069 Tilboð frá 5 verkfræðistofum liggja fyrir vegna verkfræðilegrar hönnunar á viðbyggingu Hópsskóla . Þá liggur fyrir tilboð frá Kolgátu sem arkitekts byggingar . Óskað er eftir heimild til að semja við VSÓ vegna verkfræðihönnunar og Kollgátu vegna arkitekts . Bæjarráð felur sviðsstjóra skipulags - og umhverfissvið að semja við VSÓ og Kollgátu á grunni tilboða frá þeim . 3 . Frágangur á lóð í kringum íþróttahús - 1909018 Sviðsstjóri frístunda - og menningarsviðs sat fundinn undir þessum dagskrárlið . Staða á hönnun á svæði í kringum íþróttamannvirki lögð fram til kynningar . Næstu skref eru að vinna í kostnaðaráætlun og hugsanlegri áfangaskiptingu verks . Fjárfestingaráætlun gerir ráð fyrir 40 milljónum í verkefnið á næsta ári . 4 . Samstarfssamningur við Slysavarnardeildina Þórkötlu 2020 - 2021 - 1906014 Sviðsstjóri frístunda - og menningarsviðs sat fundinn undir þessum dagskrárlið . Lögð fram drög að samstarfssamningi við Slysavarnardeildina Þórkötlu 2020 - 2021 . Bæjarráð vísar samningnum til samþykktar í bæjarstjórn . 5 . Menningarviðurkenningar Grindavíkurbæjar - 1910001 Sviðsstjóri frístunda - og menningarsviðs sat fundinn undir þessum dagskrárlið . Lögð fram drög að verklagsreglum vegna afhendingar menningarviðurkenninga . Frístunda - og menningarnefnd hefur samþykkt reglurnar fyrir sitt leyti . Bæjarráð samþykkir reglurnar . 6 . Málefni fatlaðs fólks - Beiðni um viðauka - 1912019 Sviðsstjóri félagsþjónustu - og fræðslusviðs sat fundinn undir þessum dagskrárlið . Sótt er um viðauka að fjárhæð 10.420.000 kr. vegna aukinnar þjónustuþarfar . Bæjarráð leggur til við bæjarstjórn að samþykkja viðauka á fjárhagsáætlun 2020 að fjárhæð 10.420.000 kr. á launaliði Sambýlis við Túngötu . Fjármögnun verði með lækkun á handbæru fé . 7 . Rekstrarform Kvikunnar - 1910026 Lögð fram skjöl vegna slita á sjálfseignarstofnuninni " Saltfisksetur Íslands í Grindavík . " Jafnframt er lögð fram beiðni um viðauka á rekstur Saltfisksetur að fjárhæð 4.790.202 kr. til að jafna út eigið fé . Fjármögnun viðaukans verði með lækkun á handbæru fé . Bæjarráð leggur til við bæjarstjórn að samþykkja viðaukann . 8 . Jafnlaunavottun - 1902033 Bæjarráð samþykkir að jafnlaunastefnan sem samþykkt var á síðasta fundi bæjarráðs verði sérstakur kafli í starfsmannastefnu Grindavíkurbæjar og vísar starfmannastefnunni með þeirri breytingu til samþykktar í bæjarstjórn . 9 . Kvikmyndataka í Breiðdal norðan Kleifarvatns - 1910050 Samningur um leigu á „ tökustað “ frá Truenorth ehf. lagður fram . Grindavíkurbær getur ekki skrifað undir samninginn sem leigusali þar sem landið er í eigu íslenska ríkisins . 10 . Beiðni frá Ítalíu um vinabæjarsamskipti - 1912021 Bæjarfélagið Pomarance í Toskanahéraði á Ítalíu óskar eftir að gerast vinabær Grindavíkur . Grindavíkurbær hefur ekki getað sinnt samskiptum við núverandi vinabæi eins vel og ætti að vera og því hefur hann ekki tök á að bæta við vinabæjum að svo stöddu . Fleira ekki gert . Fundi slitið kl. 18:10 .